OpenLLM-France/wikimedia huggingface dataset:
# Cabdill gorjaestriat

El cabdill gorjaestriat (Hemitriccus striaticollis) és un ocell de la família dels tirànids (Tyrannidae).

## Hàbitat i distribució

Viu als clars del bosc, normalment a prop de l'aigua, localment a les terres baixes del sud-est de Colòmbia, nord del Perú, nord de Bolívia i centre i est del Brasil.

## Referències

* ↑ «Cabdill gorjaestriat». Cercaterm. TERMCAT, Centre de Terminologia. Rev. 20/10/2022(català)
# Cabdill perlat

El cabdill perlat (Hemitriccus margaritaceiventer) és un ocell de la família dels tirànids (Tyrannidae).

## Hàbitat i distribució

Habita boscos àrids, sabana, matolls espinosos i cerrado de les terres baixes al nord-est de Colòmbia i nord de Veneçuela, incloent l'illa Margarita a Colòmbia central, tepuis del sud de Veneçuela del centre i sud-est del Perú, Bolívia, nord de l'Argentina, Paraguai i sud del Brasil.

## Referències

* ↑ «Cabdill perlat». Cercaterm. TERMCAT, Centre de Terminologia. Rev. 20/10/2022(català)
# Brabham

La Brabham Racing Organisation fou un equip de curses de Fórmula 1 fundat per Jack Brabham i Ron Tauranac. És l'únic equip australià que ha guanyat un campionat mundial.
Fundat el 1961, l'equip va tenir a Jack Brabham i Denny Hulme com els seus conductors principals i Tauranac dissenyant i construint els cotxes. Jack Brabham, campió mundial de 1959 i 1960, va guanyar el seu tercer títol amb el seu propi equip el 1966. Aquesta fou la primera vegada que un conductor va guanyar un campionat amb el seu propi equip. L'any següent 1967, l'equip va tornar a guanyar el títol, aquest cop amb Denny Hulme.
A la fi de 1971 Brabham va vendre la companyia a Bernie Ecclestone. Sota la seva direcció, i gràcies als dissenys de Gordon Murray i pilots com Carlos Reutemann o Carlos Pace l'equip tornaria a assolir victòries durant els anys 70, però sense poder lluitar pels títols, en part per la poca fiabilitat del motor Alfa Romeo, que seria substituït per motors Cosworth DFV. El 1981, Brabham guanyaria de nou el Campionat del Món de Pilots amb el pilot brasiler Nelson Piquet, èxit que repetiria el 1983, aquesta vegada utilitzant motor BMW turbo. L'any 1987, Bernie Ecclestone es va desprendre de l'equip, que a partir de llavors entrà en decadència.
Va deixar de competir l'any 1992.

## Palmarès

* Campionats mundials: 2
* Victòries: 35
* Podis: 124
* Poles: 39

## Referències

* ↑ Lawrence, Mike. Brabham+Ralt+Honda: The Ron Tauranac story (en anglès). Motor Racing Publications, 1999, p. 116. ISBN 1-899870-35-0..
# Ca l'Alegre (Rajadell)

Ca l'Alegre és una masia situada al municipi de Rajadell a la comarca catalana del Bages.

## Referències

* ↑ «Ca l'Alegre (Rajadell)». Gran Enciclopèdia Catalana. Barcelona: Grup Enciclopèdia Catalana.
# CGL

CGL té els següents significats:
* Coordinadora Gai-Lesbiana, federació d'associacions del col·lectiu LGBT de Catalunya
* Confederació General del Treball, sindicat italià històric, antecessor de la Confederació General Italiana del Treball
* Cistationina gamma-liasa, enzim implicat en l'obtenció de la cisteïna
# Bushnell (Illinois)

Bushnell és una ciutat dels Estats Units a l'estat d'Illinois. Segons el cens del 2000 tenia 3.221 habitants.

## Demografia

Segons el cens del 2000, Bushnell tenia 3.221 habitants, 1.323 habitatges, i 889 famílies. La densitat de població era de 606,7 habitants/km².
Dels 1.323 habitatges en un 29,8% hi vivien nens de menys de 18 anys, en un 52,9% hi vivien parelles casades, en un 10% dones solteres, i en un 32,8% no eren unitats familiars. En el 27,7% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,9% tenia menys de 18 anys, un 9% entre 18 i 24, un 26,4% entre 25 i 44, un 22% de 45 a 60 i un 17,8% 65 anys o més.
L'edat mediana era de 37 anys. Per cada 100 dones de 18 o més anys hi havia 91,8 homes.
La renda mediana per habitatge era de 30.482 $ i la renda mediana per família de 38.450 $. Els homes tenien una renda mediana de 27.266 $ mentre que les dones 18.583 $. La renda per capita de la població era de 17.263 $. Aproximadament el 12,2% de les famílies i el 17% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bushnell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Bushnell». American Fact Finder. Oficina del Cens dels Estats Units, 12-01-2010.
# Bushnell

«Bushnell» té aquests significats:
* Geografia:
** Estats Units:
*** Bushnell (Dakota del Sud)
*** Bushnell (Florida)
*** Bushnell (Illinois)
*** Bushnell Township (Illinois)
*** Bushnell Township (Michigan)
*** Bushnell (Nebraska)
* Persones:
** Asa S. Bushnell, polític estatunidenc i 40è Governador d'Ohio
** David Bushnell, inventor estatunidenc
** Horace Bushnell, teòleg estatunidenc
** Nolan Bushnell, enginyer i emprenedor estatunidenc
# Cabañas

«Cabañas» té aquests significats:
* Toponímia:
** Departament de Cabañas, departament de la regió paracentral d'El Salvador creat el 1873
** Cabañas del Castillo, municipi de la província de Càceres, a la comunitat autònoma d'Extremadura
** Cabañas de Ebro, municipi d'Aragó a la comarca de la Ribera Alta de l'Ebre (província de Saragossa)
** Cabañas de Polendos, municipi de la província de Segòvia a la comunitat autònoma de Castella i Lleó
** Cabañas Raras, municipi de la província de Lleó, a la comunitat autònoma de Castella i Lleó
** Cabañas de la Sagra, municipi de la província de Toledo, a la comunitat autònoma de Castella la Manxa
** Cabañas de Sayago, municipi de la província de Zamora a la comunitat autònoma de Castella i Lleó
** Cabañas de Yepes, municipi de la província de Toledo, a la comunitat autònoma de Castella la Manxa
* Biografies:
** Amalio Gimeno Cabañas (Cartagena, 1852 - Madrid, 1936), comte de Gimeno, metge, científic i polític espanyol
** Juan Bautista Aznar-Cabañas (Cadis, 1860 - Madrid, 1933), mariner i polític espanyol
** Lluís Maria Aragó i Cabañas o 'Lluís Aragó (Santa Coloma de Farners, 1922 - Barcelona, 1994), arquitecte i pintor català
** Narciso Sentenach y Cabañas (Sevilla, 1853 - 1925), historiador, crític d'art i arqueòleg espanyol
# Crenicichla proteus

Crenicichla proteus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15,5 cm de longitud total.

## Distribució geogràfica

Es troba a Sud-amèrica: conca del riu Amazones (Equador i el Perú).

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mecànic

Un mecànic o una mecànica és un artesà, tècnic o comerciant expert que utilitza eines per construir o reparar maquinària.

## Obligacions

La major part dels mecànics s'especialitzen en una àrea determinada, com l'aire condicionat i la refrigeració mecànica, mecànica automotriu, mecànica de bicicletes, calderes mecànica, mecànica general, manteniment industrial mecànica (Millwrights), motocicletes mecàniques, mecànics d'avions, mecànics d'autobús, mecànics de camions, mecànics de gasoil i mecànics de tancs en els serveis armats .
Normalment, un mecànic està certificat per una associació comercial o un poder del govern regional. La mecànica es pot separar en dues classes segons el tipus de màquina en què treballen, pesos i pesats. El pes pesant es fa en màquines més grans o en equips pesants, com ara tractors i remolcs, mentre que el treball lleuger és en articles més petits, com ara motors d'automòbil.

## Mecànica automàtica

La mecànica automàtica engloba molts sectors. Alguns poden especialitzar-se en els aspectes elèctrics, mentre que altres poden especialitzar-se en els aspectes mecànics. Altres àrees inclouen: frens i direcció, suspensió, transmissió automàtica o manual, reparacions de motors o diagnòstic de queixes dels clients.
Un tècnic d'automòbil té una àmplia varietat de temes per aprendre.

## Referències

* ↑ 1980 Census of Population: Classified Index of Industries and Occupations. U.S. Department of Commerce, Bureau of the Census, 1982, p. O-68.
* ↑ Henderson, C.J.. Career Opportunities in the Armed Forces. Facts On File, Incorporated, 2010, p. 230 (Career Opportunities Series). ISBN 978-1-4381-1062-2.
# Tetraleurodes hederae

Tetraleurodes hederae és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Goux el 1939.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Elbistan

Elbistan és una ciutat i districte de la Província de Kahramanmaraş a Turquia. Fou la romana d'Orient Plasta o Ablashta, l'armènia Ablasta o Ablastayn, la persa Ablistan o Ablistin, i l'àrab Ablestin o Abulusteyn o Ablusteyn. Es troba a l'Anatòlia del sud-est a 1150 metres d'altura al Sogutlu Dere, una de les fonts del Djayhan, en una plana rodejada de les muntanyes del Taure Oriental al peu del Shar Daghi de 1.300 metres. Fou la capital d'un kada (districte) del vilayat de Marash i el 1950 tenia 7.500 habitants i el districte 56.000. Avui és una ciutat de la província de Karaman-Marash o província de Kahramanmaraş, la més gran de la província, i té una població de 130.000 habitants.

## Història

Fou la clàssica Arabissos. La plana d'Elbistan fou objecte de nombrosos combats entre romans d'Orient i àrabs. Arabissos fou destruïda el 951 pel hammdànida Sayf al-Dawla Ali ben Abul Haydja Abd Allah ben Hamdan, però els musulmans i peregrinaven abans i van seguir fent el mateix, ja que suposaven el lloc com a seu de repòs del Set Dorments (Ashab al-Kahf) i es va originar la ciutat d'Elbistan.
El 1097 fou ocupada pels croats que la van conservar fins al 1105 i li van donar el nom de Plastàntia. Després va canviar de mans diverses vegades i els prínceps d'Antioquia la van disputar als emirs danixmendites de Sivas i als emirs seljúcides de Konya o Rum, fins que aquestos la van posseir definitivament el 1201. Fou seu dels emirs Atas-Oghlu.
A la campanya d'Anatòlia del sultà mameluc Bàybars I (que tenia com a objectiu Kayseri), l'egipci va guanyar una gran victòria prop d'Elbistan (15 o 18 d'abril del 1277) contra l'exèrcit de l'Il-kan mongol Abaka.
Els turcmans es van establir a la regió durant el segle xiv i el 1337 es va formar l'emirat d'Elbistan, conegut més generalment (com passà amb tots els emirats turcmans) pel nom de la seva dinastia, Dhul-Kadr. La ciutat fou destruïda per Tamerlà el 1400 i el 1507 pel safàvida Ismail I. El 1515 fou ocupada per orde del sultà otomà Selim I que va matar a l'emir i va nomenar un nou emir, gairebé un governador. El 1522 el darrer emir Ali Beg Dhul-Kadr fou assassinat i l'emirat annexionat.
Va constituir llavors un kada autònom (musellem) del liwa i eyalat de Dhul-Kadriyya amb capital a Marash. El 1848 va esdevenir kada ordinari del sandjak de Marash al vilayat d'Alep.

## Llocs principals

El monument principal és l'Ulu Djami construït el 1241 per l'emir Mubariz al Din Shawil, restaurat més tard seguint l'estil otomà. A la carretera que porta a Behisni hi ha les restes d'un kan construït pel seljúcida Kamar al-Din. La mesquita local antiga, coneguda com a Himmet-Baba-Djami, és un edifici petit amb una cúpula del període otomà.
# El Gantour

El Gantour (àrab الڭنطور) és una comuna rural de la província de Youssoufia de la regió de Marràqueix-Safi. Segons el cens de 2014 tenia una població total de 18.544 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Campana (Argentina)

Campana és una ciutat argentina situada a la província de Buenos Aires. La ciutat està situada al nord-est de la província i al límit septentrional del Gran Buenos Aires. Així mateix, Campana és la capçalera del partit homònim.
A causa del seu perfil industrial, la ciutat és coneguda com la "Manchester argentina".

## Referències

* ↑ Sobrenom encunyat pel periodista José de Soiza Relly en el llibre oficial de Campana: Un poble que aposta al futur, 125 anys d'Història.
Viccionari
# Timon Wellenreuther

Timon Janis Wellenreuther (Karlsruhe, 3 de desembre de 1995) és un futbolista alemany que juga com a porter al RSC Anderlecht.

## Trajectòria

Wellenreuther es va unir al Schalke 04 en 2013 procedent del Karlsruher SC. Va debutar en la Lliga de Campions de la UEFA contra el Reial Madrid el 18 de febrer de 2015. Va fer el seu debut en la 1. Bundesliga el 3 de febrer de 2015 contra el Bayern de Múnic en l'empat 1-1 a domicili. Va reemplaçar Fabian Giefer a la mitja part.
El 25 de juny de 2015 es va oficialitzar el seu fitxatge pel Real Club Esportiu Mallorca. El futbolista va arribar cedit al club balear, que va pactar una opció de compra.

## Referències

* ↑ «Germany - T. Wellenreuther - Profile with news, career statistics and history - Soccerway». soccerway.com. [Consulta: 4 febrer 2015].
* ↑ «FIFA U-20 World Cup New Zealand 2015 List of Players» (PDF) p. 6. FIFA, 30-05-2015. Arxivat de l'original el 4 de març 2016. [Consulta: 1r juny 2015].

## Enllaços externs

* Timon Wellenreuther Fitxa a Fussballdaten
# Timolau de Palmira

Timolau de Palmira (llatí: Timolaus; grec antic: Τιμόλαος) va ser un príncep de Palmira, fill d'Odenat i Zenòbia i germà d'Herennià i d'Hairan II.
L'historiador Trebel·li Pol·lió li dona un lloc en la seva llista dels trenta tirans de l'Imperi inclosa a la Història Augusta, però no va deixar cap indicació sobre la seva història personal, excepte que es va destacar en l'estudi de la literatura llatina. Ni el nom d'Herennià ni el de Timolau apareixen en medalles o monedes. El fill i successor d'Odenat va ser Vabalat, que probablement era el fill més gran dels que va tenir.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1139.
# Tomás S. Vives Antón

Tomás S. Vives Antón (Elx, 1939) és un jurista valencià. Es convertí en magistrat del Tribunal Constitucional d'Espanya l'abril de 1995.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 73. ISBN 84-930048-0-4.
# Tomás Santos

Tomás Santos Munilla (Logronyo, 26 de novembre de 1950) va ser alcalde de Logronyo des de juny del 2007 fins a juny del 2011. Va arribar a l'alcaldia després de les Eleccions municipals espanyoles de 2007, celebrades el 27 de maig, quan el seu partit, el PSOE, va aconseguir desbancar al Partit Popular, que portava 12 anys al capdavant del Consistori, primer amb José Luis Bermejo i posteriorment amb Julio Revuelta, gràcies al pacte amb el Partido Riojano. Després de les eleccions del 22 de maig de 2011, va perdre l'alcaldia a causa de la victòria de Cuca Gamarra, qui va aconseguir 17 regidors a l'ajuntament de Logronyo.

## Referències

* ↑ «Tomás Santos, elegido alcalde de Logroño con el apoyo del PR. larioja.com». [Consulta: 6 juliol 2017]. Arxivat 2010-02-22 a Wayback Machine.
* ↑ «El Partido Riojano decide». [Consulta: 6 juliol 2017].
# Theb-ka

Theb-ka o Ka-iw (Vedella i vaca) fou el nom del nomós XII del Baix Egipte. Aquest nomós fou de creació tardana i probablement abans formava part del nomós IX (Anedjty) la capital del qual és propera (uns quilòmetres a l'oest) a Sebenitos. A la llista d'Abidos apareix sota el nom de Theb-nuter.
La capital fou Tjebennetjer (Sebenitos, avui Samanud) i una altra ciutat fou Perhebyt (Behbeit). Plini el Vell i Claudi Ptolemeu donen el nom de la ciutat d'Onouphis dins aquest nomós.
El deu principal fou Anhur o Onuris amb temple a Sebenitos.
# Tomás Trénor Azcárraga

Tomás Trénor Azcárraga (València, 1894 - ?1982) fou un noble i polític valencià, fill de Tomás Trénor i Palavicino, i segon Marquès del Túria. Enginyer industrial, ingressà a l'exèrcit espanyol i durant la Segona República Espanyola fou forçat a retirar-se. Durant la guerra civil espanyola va reingressar a l'exèrcit sublevat i assolí el càrrec de comandant fins que es retirà definitivament el 1954.
Des del 1939 fou president de la Junta d'Obres del Port de València. Entre 1955 i 1958 fou alcalde de València i procurador a Corts Espanyoles. Fou destituït després dels efectes de la riuada de 1957 per haver protestat per la falta d'ajudes de les autoritats estatals juntament amb Martí Domínguez Barberà, director de Las Provincias, i Joaquim Maldonado, president de l'Ateneu Mercantil de València.

## Bibliografia

* Pérez Puche, Francisco. Ayuntamiento de Valencia. Hasta aquí llegó la riada, 1997. ISBN 84-89747-27-X.

## Referències

* Biografies de polítics valencians Arxivat 2009-09-20 a Wayback Machine.
* Genealogia dels Trénor Arxivat 2009-07-21 a Wayback Machine.
* Descripció dels fets de la riuada de 1957
* Fitxa del Congrés dels Diputats
# Tomás Torres Mercado

Tomás Torres Mercado (Valparaíso, Zacatecas, 15 de desembre de 1960 – Apaseo el Alto, Guanajuato, 22 d'octubre del 2015) va ser un polític i advocat mexicà, membre del Partit Verd Ecologista de Mèxic. Fou Diputat Federal i Senador per Zacatecas.
Era Llicenciat en Dret per la Universitat Autònoma de Zacatecas. De 1982 a 1984 va fer estudis de Dret a la Universitat Nacional Autònoma a Mèxic. El 1995 va cursar el diploma en Alta Direcció en Entitats Públiques en l'Institut Nacional d'Administració Pública.
Inicialment es va dedicar a l'exercici de la seva professió de manera particular. Entre 1994 i 1998 va ser Coordinador d'Assumptes Contenciosos de l'Institut Mexicà de l'Assegurança Social. El 1998 el governador de Zacatecas, Ricardo Monreal Ávila, el va nomenar Secretari General de Govern de l'Estat, càrrec en el que va romandre fins al 2000, quan que va ser elegit Diputat Federal plurinominal a la LVIII Legislatura fins al 2003; en concloure el seu període va ser precandidat del PRD a Governador de Zacatecas, però no aconseguí obtenir la candidatura, que va guanyar Amalia García. En ser escollida Governadora, Amalia Gracía el va nomenar novament Secretari General de Govern de 2004 a 2006, data en què va renunciar per ser candidat a Senador, sent triat per al període de 2006 a 2012.
Va ser Vicepresident de la generació 1995 de l'INAP, President del Consell Nacional de llicenciats de Postgrau en Dret A. de C. de Zacatecas de 1991 a 1993, Director del programa en la delegació de Zacatecas de l'Institut Nacional d'Administració Pública (INAP) el 1990, Secretari del Col·legi d'Advocats Postulants de Zacatecas de 1987 a 1989, Secretari de la Barra d'Advocats de Zacatecas de 1985 a 1992, Assessor jurídic per a assumptes especials del Director General de l'Institut Politècnic Nacional de 1982 a 1984 i Assessor jurídic en Pel·lícules Mexicanes S.A. de 1982 a 1984. Va impartir classes a l'Escola Nacional Preparatòria número 4 de la UNAM i a la Universitat de Guanajuato de 1982-1984.
Va morir a causa d'un accident d'una aeronau de l'empresa Grup Constructor Plata, propietat del zacatecà Humberto Godoy, en un terreny despoblat prop de Apaseo el Alto, a Guanajuato.

## Referències

* 1 2 «Mor l'exsenador zacatecà Tomás Torres Mercado en accident aeri». , 23-10-2015 [Consulta: 23 octubre 2015].

## Enllaços externs

* Tomás Torres a la pàgina oficial de la Cambra de diputats Arxivat 2015-08-22 a Wayback Machine.
# Theodor Billroth

Christian Albert Theodor Billroth (1829-1894) va ser un cirurgià alemany, considerat el pare de la cirurgia abdominal. Va ser el primer cirurgià a extirpar un càncer d'estómac el 1881. Va exercir a Zúric i a Viena. Era aficionat a la música, tocava el violí i era amic de Brahms.

## Referències

* ↑ «Theodor Billroth». Gran Enciclopèdia Catalana. Barcelona: Grup Enciclopèdia Catalana.
# Thisio

Thisio (grec: Θησείο) és el nom d'un barri del centre d'Atenes, Grècia, al nord-oest de l'Acròpoli. La zona compta amb cafeteries i altres serveis d'oci que són freqüentats principalment durant l'estiu. A Thisio hi ha una estació de l'ISAP (tren de rodalia Atenes - el Pireu) amb el mateix nom.
# Thomas N. Bisson

Thomas Noël Bisson (ciutat de Nova York, 1931) és un historiador estatunidenc.

## Biografia

Ha estat professor d'història medieval al Swarthmore College, a l'Amherst College, a Brown University, a la universitat de Berkeley i Universitat Harvard. Des del 1975 és membre de l'American Philosophical Society i de la Mediaeval Academy of America. Ha col·laborat a les més prestigioses revistes d'història estatunidenques, com American Historical Review, Bancroftiana, English Historical Review i Speculum. Ha col·laborat en la Història de Catalunya editada per Philippe Wolff i Joaquim Nadal i Farreras el 1982. El 1987 ingressà a l'Institut d'Estudis Catalans i el 1991 fou distingit com a doctor honoris causa per la Universitat Autònoma de Barcelona. L'any 2001 la Generalitat de Catalunya el va distingir amb la Creu de Sant Jordi.
| « | A Catalunya el concepte de nació passa al davant del d'Estat | » |
| — Bisson |||

## Obres

* Assemblies and representation in Languedoc in the thirteenth century (Princeton University Press, 1964)
* Conservation of coinage. Monetary exploitation and its restraint in France (c.a.d. 1000 - c. 1225) (Oxford University Press, 1979)
* Fiscal accounts of Catalonia under the early count-kings: 1151-1213 (University of California Press, 1984)
* "The Medieval Crown of Aragon: A Short History" (Oxford University Press, 1986)
* Tormented voices. Power, Crisis and Humanity in Rural Catalonia 1140-1200 (Harvard University Press, 1998)
The Crisis of the Twelfth Century: Power, Lordship, and the Origins of European Government (Princeton University Press, 2009) [bad Castillian translation available!]

## Referències

* ↑ «Bisson, Thomas N.; Udina i Martorell, Frederic. Thomas N. Bisson : discurs llegit a la cerimònia d'investidura celebrada a la sala de graus de la Facultat de Filosofia i Lletres el dia 9 de maig de l'any 1991. (Doctor honoris causa (Universitat Autònoma de Barcelona))». [Consulta: 8 agost 2018].
* ↑ Fontana i Lázaro, Josep. La formació d'una identitat. Una història de Catalunya (paper). 4a ed.. Vic: Eumo (Universitat de Vic), 2014, p. 13. ISBN 978-84-9766-526-1 [Consulta: 3 gener 2015].

## Enllaços externs

* (anglès) Entrevista a Thomas N. Bisson a medievalists.net
* (català) http://www.xarxallull.cat/moodle/mod/forum/discuss.php?d=2091 Arxivat 2017-12-30 a Wayback Machine. a xarxallull.net
* Llibres de Thomas N, Bisson a goodreads.com
* "Catalunya ja era una nació estat el segle xii." Thomas N. Bisson a racocatala.cat